Sutikankangas

Sutikankangas	Sutikankangas
Sutikankangas eli Sutikangas eli Sutikanharjuhttps://www.kyppi.fi/palveluikkuna/mjhanke/read/asp/hae_liite.aspx?id=112738&ttyyppi=pdf&kansio_id=399 on Laihian Jokiperässä sijaitseva luode-kaakkosuuntainen saumaharju. Laajamittaisen maa-aineksen oton takia alkuperäinen harju on tuhoutunut lähes kokonaan. Entisen harjun lähes koko pituudelta kulkee nykyään Sutikantie, jonka molemmilla puolilla on pohjavesilammikoita ja vapaa-ajan asutusta. Niin sanottu Sutikan soranottoaluehttps://mmm.fi/documents/1410837/1708289/2008+84+%281-2008%29+Vapaa-ajankalastustoiminta+kalastuslain+11+%C2%A7+mukaisissa+onki-%2C+pilkki-+ja+viehekalastuskieltokohteissa/f9742d09-091a-4bf6-bbe6-a2ae099791f3/2008+84+%281-2008%29+Vapaa-ajankalastustoiminta+kalastuslain+11+%C2%A7+mukaisissa+onki-%2C+pilkki-+ja+viehekalastuskieltokohteissa.pdf, Sutikan monttu tai Sutikan kalalampi on nykyään merkittävä kalastuskohde.
== Maantietoa ==
Sutikankangas on luode-kaakkosuuntainen osa saumaharjua, joka muodostui Etelä-Pohjanmaan kolmion ja Näsijärven–Jyväskylän virtauskielekkeen väliin osana deglasiaatiota. Ilmajoen puolella sama harju jatkuu Majakangas-nimisenä.
Harjumuodostuman kuiva osa on keskimäärin ollut alle kolme metriä paksu, ja suurin paksuus on ollut noin kuusi metriä.https://tupa.gtk.fi/raportti/arkisto/p_13_3_1_029.pdf Tarkkaa maaperäkartoitusta ei ole tehty, mutta maa-ainestietokannan mukaan harju on hiekkavaltainen. Maa-ainesta on otettu runsaasti pohjavedenpinnan alapuolelta, ja alueelle on muodostunut useita pohjavesilammikoita, joiden yhteenlaskettu pinta-ala on joitakin kymmeniä hehtaareja. Nykyään Sutikantie kulkee entisen harjun lähes koko pituudelta, ja sen molemmilla puolilla on pohjavesilampia. Soranottoalueen keski- ja kaakkoisosien lammikoiden rannalle on noussut paljon vapaa-ajan asutusta. Pohjaveden rautapitoisuuden vuoksi Sutikankangasta ei ole käytetty vedenhankintaan.
== Kalastus ==
Jukajan kyläyhdistyksen vuokraama 2,5 hehtaarin laajuinen Sutikan monttu on merkittävä virkistyskalastuskohde, ja siihen istutetaan säännöllisesti kalaa. Käytetyt kalalajit ovat kirjolohi, siika ja taimen. Sutikan monttu on vuodesta 1999 ollut kalastuslain 11 §:n mukainen erityiskalastuskohde, jossa onki-, pilkki- ja viehekalastus on sallittua vain maksua vastaan. Kyläyhdistyksen kalastustoimikunta järjestää onkikilpailuja keväisin ja syksyisin sekä mahdollisuuksien mukaan pilkkikilpailun talvella. Sutikan montulla järjestetyt kalastustapahtumat ja -kilpailut ovat keränneet runsaasti osallistujia. Alueella on parkkipaikka, useita tulentekopaikkoja ja käymälä. Lisäksi siellä on taukotupana parakki, jossa on myös yöpymismahdollisuus.
== Muinaisjäännökset ==
Harjun päällä on historiallisesti ollut tärkeä kulkureitti, joka on saattanut olla olemassa jo esihistoriallisena aikana. Harjun päällä on ollut asutusta historiallisena aikana, mutta sieltä on löydetty merkkejä myös esihistoriallisista asuinpaikoista. Monet löydetyt ja todennäköisesti myös löytämättä jääneet muinaisjäännökset ovat kuitenkin tuhoutuneet soranotossa. Inventoinnissa vuonna 1953 Sutikankankaalta löydettiin röykkiöitä ja kivikautisen asuinpaikan rippeitä.https://www.kyppi.fi/palveluikkuna/raportti/read/asp/hae_liite.aspx?id=105392&ttyyppi=pdf&kansio_id=399 Vuonna 1973 aluetta tutkittiin kaivauksin, mutta aiemmin löydetty asuinpaikka oli jo tuhoutunut melkein kokonaan. Alueella oli vielä kvartseja ja röykkiöitä, joita tutkittiin.https://www.kyppi.fi/palveluikkuna/raportti/read/asp/hae_liite.aspx?id=102870&ttyyppi=pdf&kansio_id=399 Vuoden 2009 inventoinnissa ei enää löytynyt merkkejä säilyneistä muinaisjäännöksistä.
== Julkkikset Sutikalla ==
Laulaja Antti Railio jäi kiinni luvattomasta kalastamisesta Sutikan montulla vuonna 2015.
== Arvosteluja ==
== Viitteet ==
Luokka:Sauli Arabia
Luokka:Maanottoalueet